open-index/open-wikipedia-markdown huggingface dataset:
Fagu Shan

**Fagu Shan** () on Taiwanissa toimiva buddhalainen hyväntekeväisyysjärjestö. Se on yksi niin sanotuista Taiwanin neljästä suuresta vuoresta.

Fagu Shanin katsotaan saaneen alkunsa vuonna 1978, kun munkki Sheng Yen aloitti pienen Nung Chan -luostarin apottina. Luostarin oppilaiden määrä lähti kasvuun, jonka jälkeen tilat jäivät pieneksi. Sheng osti siksi vuonna 1989 maata Uuden-Taipein liepeiltä Jinshanin kylästä..

Järjestön pyrkimyksenä on opettaa buddhalaisuutta ja ”rakentaa puhdas maa tähän maailmaan”. Fagu Shan pyrkii myös ympäristökasvatukseen Taiwanissa yhdessä monien muiden vastaavien järjestöjen kanssa.  

Fagu Shanin temppelissä on maailman suurin lootuskello. Perinteeksi on muodostunut, että kelloa soitetaan 108 kertaa uuden vuoden juhlimisen yhteydessä. Luku 108 kuvaa ihmisten 108 huolenaihetta ja on muutenkin tärkeä luku buddhalaisuudessa. Kellon 108. lyönti on ajoitettu siten, että se soi keskiyöllä vuoden vaihtuessa..

Fagu Shanin perustamat kaksi koulutuslaitosta yhdistyivät vuonna 2014 Dharmarummun vapaiden taiteiden instituutiksi (Dharma Drum Institute of Liberal Arts, 法鼓文理學院, DILA).

## Lähteet
Chung Tai Shan

**Chung Tai Shan** () on taiwanilainen buddhalainen hyväntekeväisyysjärjestö. Se on yksi ns. Taiwanin neljästä suuresta vuoresta.

Järjestön perustaja oli munkki Wei Chueh. Hän oli toiminut aktiivisesti munkkina jo 1960-luvun lopulta alkaen, ja perusti Chung Tai Shanin vuonna 1987. Järjestö kasvoi sen vuonna 2001 valmistunut päämajan on yksi maailman korkeimmista temppeleistä (135 metriä)..

Vaikka Chung Tai Shan luokitellaan hyväntekeväisyysjärjestöksi, se on arvostellut muita kaltaisiaan buddhalaisia järjestöjä kuten vaikkapa Tzu Chita. Järjestö on mm. väittänyt, että muiden järjestöjen keräämät isot rahasummat päätyvät lopulta apua saavien juomiseen. Chung Tai Shan sen sijaan katsoo omasta mielestään kehittävän ensisijaisesti ihmisen mieltä meditaation avulla..

Järjestöllä on noin 90 meditaatiokeskusta sekä Taiwanissa että ulkomailla.

## Lähteet
Mahonri Young

**Mahonri Mackintosh Young** (9. elokuuta 1877 Salt Lake City Utah – 2. marraskuuta 1957 Norwalk Connecticut) oli yhdysvaltalainen kuvanveistäjä, kuvataiteilija ja olympiavoittaja. Taidesuunnaltaan Young edusti yhteiskunnallista realismia. Hän oli myös taiteilijoille tarkoitetun Yhdysvaltain vesiväriyhteisön jäsen.

Young osallistui vuoden 1932 Los Angelesin olympialaisiin, joissa hän voitti kultaa patsaissa teoksellaan *Maahanlyönti*.

 
Youngin isoisä oli Brigham Young, joka toimi Myöhempien Aikojen Pyhien Jeesuksen Kristuksen kirkon puheenjohtajana, Utahin kuvernöörinä sekä mormoniliikkeen uranuurtajien johtajana. Isoisänsä ja mormonien kunniaksi Young veisti mormonien Salt Laken laaksoon saapumiseen satavuotisjuhlan kunniaksi *Tämä on se paikka* muistomerkin, joka julkistettiin 24. heinäkuuta 1947. 

 

## Lähteet

## Aiheesta muualla
Rafa Mir

**Rafael Mir Vicente** (s. 18. kesäkuuta 1997 Cartagena, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan hyökkääjä.

## Seurajoukkueura
24. marraskuuta 2015 Mir nostettiin Valencian edustusjoukkueeseen otteluun Las Palmasia vastaan silloisen päävalmentaja Nuno Espírito Santon toimesta. Ensimmäisen ottelunsa ammattilaisena hän pelasi 25. marraskuuta 2015 Mestarien liigan lohkovaiheessa venäläistä Zenit Pietaria vastaan. Ensimmäisen ottelunsa maan pääsarjassa Primera Divisiónissa Mir pelasi 28. elokuuta 2016 Las Palmasia vastaan. Hän pelasi Valenciassa kaikkiaan kaksi ottelua Primera Divisiónissa sekä yhden ottelun Mestarien liigassa ja Eurooppa-liigassa.

3. tammikuuta 2018 Mir siirtyi englantilaisseura Wolverhampton Wanderersiin ja teki joukkueen kanssa 4½-vuotisen sopimuksen. Joukkuetta valmensi tuolloin Mirille tuttu entinen Valencia-luotsi Nuno. Ensimmäisen ottelunsa joukkueessa hän pelasi kolme päivää myöhemmin FA Cupin kolmannella kierroksella Swansea Citya vastaan. Hän pelasi kevään 2018 aikana kahdessa Englannin Mestaruussarjan ottelussa.

Mir pelasi kaudella 2018–2019 lainalla Las Palmasissa 30 Espanjan Segunda Divisiónin ottelua ja teki seitsemän maalia. Syyskauden 2019 hän oli lainalla Mestaruussarjan Nottinghamissa, jossa pelasi 11 liigaottelua.

Tammikuussa 2020 Mir lainattiin 18 kuukauden pituisella lainasopimuksella Segunda Divisiónissa pelanneeseen Huescaan. 17. heinäkuuta 2020 Mir teki kaksi maalia 3–0-voittoon päättyneessä ottelussa Numanciaa vastaan, joka samalla ratkaisi seuran suoran nousun maan pääsarjaan seuraavaksi kaudeksi 2020–2021. 29. tammikuuta 2021 hän teki hattutempun ottelussa Real Valladolidia vastaan. Kauden 38 Primera Divisiónin ottelussa hän teki kaikkiaan 13 maalia.

20. elokuuta 2021 Mir teki kuusivuotisen sopimuksen Sevillan kanssa. Hän on jouluun 2022 mennessä pelannut seurassa 43 Espanjan pääsarjaottelua, joissa hän on tehnyt 12 maalia. Mestarien liigan yhdeksässä ottelussa hän on viimeistellyt kaksi maalia. Eurooppa-liigassa hän on pelannut kolme ottelua.

## Maajoukkueura
Mir pelasi kahdessa ensimmäisessä ottelussa vaihtopelaajana Espanjan voittaessa alle 21-vuotiaiden Euroopan-mestaruuden 2019. Hän kuului olympiahopeaa saaneeseen Espanjan joukkueeseen vuonna 2021 järjestetyissä Tokion olympialaisissa. Hän tuli puolivälierässä Norsunluurannikkoa vastaan kentälle varsinaisen peliajan loppuhetkillä, tasoitti pelin, ja teki jatkoajalla kaksi maalia lisää. Hän pelasi kaikissa kuudessa Espanjan ottelussa, kerran avauksessa.

## Lähteet

## Aiheesta muualla
* Rafa Mirin tilastot BDFutbol-sivustolla 
* Rafa Mirin tilastot Soccerway-sivustolla
Merja Kinnunen

**Merja Kinnunen** (2. heinäkuuta 1955 Kangasniemi – 15. toukokuuta 2021 Rovaniemi) oli suomalainen sosiologi ja professori.

Kinnunen suoritti Tampereen yliopistossa sosiaalihuoltajatutkinnon (1985), yhteiskuntatieteiden kandidaatin tutkinnon (1990) ja lisensiaatin tutkinnon (1995). Yhteiskuntatieteiden tohtoriksi hän väitteli vuonna 2001 ja vuonna 2002 hänet nimitettiin yhteiskuntatieteelliseen tiedekuntaan sosiologian dosentiksi.

Urallaan Kinnunen toimi sosiologian assistenttina ja yliassistenttina Tampereen yliopistossa vuosina 1993–2006 ja Lapin yliopiston sosiologian professorina 1. elokuuta 2006 alkaen. Tutkimuksessaan hän keskittyi eritoten sukupuolittuneisiin valtarakenteisiin ja työelämän muutokseen. Esimerkiksi väitöskirjassaan hän tutki, miten samaa koulutusta ja työn vaativuutta edellyttävissä tehtävissä miespuoliset asemoituivat ylemmiksi toimihenkilöiksi ja naiset alemmiksi.

Kinnunen toimi myös Vastapaino-kustantamon hallituksen jäsenenä vuodesta 1990 alkaen ja puheenjohtajana vuosina 1996–2002, jolloin hän osallistui useiden kirjojen toimittamiseen. Westermarck-seuran johtokunnan jäsenenä hän toimi vuosina 1996–2001 ja Sosiologia-lehden päätoimittajana vuosina 2003–2004. Westermarck-seura palkitsi Kinnusen merkittävästä elämäntyöstä sosiologiassa vuonna 2020. Lisäksi hän toimi Lapin yliopiston hallituksen jäsenenä vuosina 2007–2009 ja 2012–2014.

Kinnunen oli pidetty henkilö, ja esimerkiksi Lapin yliopistossa hänet valittiin vuoden opettajaksi vuonna 2015. Kinnunen menehtyi 65 vuoden ikäisenä Rovaniemellä 15. toukokuuta 2021.

## Julkaisuja
*

## Lähteet
Fo Guang Shan

**Fo Guang Shan** () on taiwanilainen buddhalainen järjestö, joka noudattaa mahajanan opetuksia. Nykyään järjestö hallinnoi Taiwanin suurinta temppelialuetta. Järjestön päämaja sijaitsee Kaohsiungissa.

Fo Guang Shan on yksi ns. Taiwanin neljästä suuresta vuoresta.

## Historia
Toukokuussa 1967 Fo Guang Shanin perustaja Hsing Yun osti 30 hehtaaria maata Dashun kylästä rakentaakseen paikalle luostarin. Kaksi kuukautta myöhemmin hän otti hoitaakseen aiemmin kristittyjen ylläpitämän vanhainkodin, jossa oli hieman yli 100 asukasta..

Järjestön laajeneminen jatkui 1970- ja 1980-luvuilla. Tuona aikana Fo Guang Shanin maille nousi mm. 36-metrinen Amitabha-buddhaa esittävä patsas vuonna 1975 ja Suurten sankarien halli rakennettiin 1985. Alkuperäisen temppelin ulkopuolelle aukesi myös yhteensä 200 temppeliä..

Elokuussa 1989 Fo Guang Shan antoi lyhytaikaisen luostarivihkimyksen tuhannelle maallikolle, jotka olivat ilmoittautuneet järjestön pitämään retriittiin. Tämä oli ensimmäinen kerta Kiinan historiassa, kun maallikoille tarjottiin tällainen mahdollisuus..

Vuosina 1997–2000 sulki pääluostarinsa yleisöltä taatakseen munkeille ja nunnille rauhallisen ympäristön. Vuonna 1998 Järjestö sai vastuulleen Buddhan hampaan säilyttämisen kiitoksena buddhalaisuuden hyväksi. Buddhan hampaita tunnetaan koko maailmassa ainoastaan kolme. Tämän pyhäinjäännöksen ympärille rakennettiin oma temppeli ja sittemmin museo. Fo Guang Shanin Buddha-museo valmistui vuonna 2011..

Fo Guang -yliopisto aloitti toimintansa vuonna 2000 Jiaoxin kylässä.

## Toiminta nykyään

Järjestö on pyrkinyt järjestämään ja ylläpitämään eri uskontojen välisiä keskusteluja Taiwanissa, jossa buddhalaiset muodostavat suurimman uskontokunnan (35,1 % koko väestöstä).

Fo Guang Shanilla on toimintaa myös Taiwanin ulkopuolella. Paikallisia osastoja on yhteensä 28 eri maassa (sekä Hongkongissa ja Macaolla). Toukokuussa 2021 järjestön malesialainen paikallisosasto järjesti varainkeruun ja lähetti 100 happikonsentraattoria Intiaan auttamaan maan happipulaa koronapandemian keskellä.

Fo Guang Shan toimii myös Manner-Kiinassa, jossa sillä on toimintaa neljässä isossa kaupungissa. Pekingin tuki järjestölle on myös kasvanut 2000-luvulla ja Hsing Yun on tavannut Kiinan nykyisen johtajan Xi Jinpingin kanssa useaan otteeseen ja Xi on kertonut lukeneensa Hsing kirjoittamia kirjoja. 

## Lähteet
Valtiorikosylioikeus

**Valtiorikosylioikeus** (lyh. **VRYO**; ) oli vuosina 1918–1920 Suomessa toiminut tuomioistuin, joka tuomitsi Suomen sisällissotaan punaisten puolella osallistuneita valtiorikosoikeuksien ylempänä oikeusasteena.

## Toiminta
Valtiorikosylioikeus perustettiin samassa yhteydessä ja samalla lailla kuin valtiorikosoikeudet. Niin sanottu tynkäeduskunta hyväksyi lain 28. toukokuuta 1918. Valtiorikosoikeuksien päätöksiin ei liittynyt normaalia muutoksenhakuoikeutta, mutta tuomitut saivat anoa valtiorikosylioikeudelta armoa seitsemän päivän ajan tuomion antamisesta. Lisäksi valtiorikosoikeudet saattoivat itse alistaa oikeuskysymyksen ratkaisun valtiorikosylioikeudelle, jos vähintään kaksi valtiorikosoikeuden jäsentä sitä vaati. Valtiorikosylioikeuteen kuului seitsemän jäsentä, joista neljän jäsenen tuli olla lainoppineita ja aiemmin tuomareina toimineita sekä kahden jäsenen esiupseerin arvoisia sotilaita. Tuomarijäsenet nimesi senaatin oikeusosasto ja sotilasjäsenet armeija ylipäällikön esityksestä. Seitsemäs jäsen oli maallikko.

Valtiorikosoikeuksissa käsitellyistä 75&nbsp;575:stä tapauksesta 27&nbsp;467 eteni valtiorikosylioikeuden käsittelyyn. Näistä lähes kaikki olivat tuomittujen tekemiä armonanomuksia. Vain 464 tapausta alistettiin ylioikeuden ratkaistavaksi valtiorikosoikeuksien omasta pyynnöstä. Kahdessa kolmasosassa tapauksista valtiorikosylioikeus vahvisti valtiorikosoikeuden tuomion sellaisenaan, muissa tapauksissa se yleensä lievensi tuomiota. Vain hyvin pienessä osassa tapauksista tuomio koveni. Valtiorikosoikeuksien antamista 555:stä kuolemantuomiosta 274 vahvistettiin valtiorikosylioikeudessa. Kansanedustajien valtiorikosoikeudessa saamat tuomiot alistettiin kaikki valtiorikosylioikeuden harkittaviksi. Siellä ne alenivat huomattavasti.

Toisin kuin valtiorikosoikeudet, valtiorikosylioikeus käsitteli tapauksia vain kirjallisesti. Syytetyt eivät olleet itse paikalla.

Valtiorikosylioikeus ja valtiorikosoikeudet lakkautettiin valtioneuvoston päätöksellä 1. kesäkuuta 1920 alkaen.

## Osastojen puheenjohtajat
Valtiorikosylioikeus oli jaettu kahdeksaan osastoon. Syyskuussa 1918 osastojen puheenjohtajina toimivat seuraavat henkilöt:

*I osasto: J. B. Nordgren
*II osasto: A. W. Heikkilä (syyskuun lopussa tilalle tuli A. Cederberg).
*III osasto: F. A. Pehkonen
*IV osasto: V. A. Blåfield
*V osasto: N. Hj. Neovius
*VI osasto: A. A. Jusélius
*VII osasto: B. F. Mölsé
*VIII osasto: A. E. von Weissenberg.

## Lähteet
* Kekkonen, Jukka: *Laillisuuden haaksirikko: Rikosoikeudenkäyttö Suomessa vuonna 1918*. Lakimiesliiton kustannus, Helsinki 1991.

### Viitteet

## Aiheesta muualla
* Valtiorikosoikeudet ja valtiorikosylioikeus. Arkistojen portti.
* Valtiorikosylioikeuden päätöstaltiot ja aktit sekä vuoden 1918 Sotavankilaitoksen vankikortisto tutkijoiden vapaaseen käyttöön Digitaaliarkistossa.  Kansallisarkisto 5.12.2016.
Italiansalakka

**Italiansalakka** (*Alburnus albidus*) on särkien heimoon (Leuciscidae) kuuluva makeissa vesissä elävä kalalaji. Se voi kasvaa 11 senttimetrin mittaiseksi.

## Levinneisyys ja elinympäristö
Italiansalakkaa tavataan endeemisenä eteläisessä Italiassa. Sen elinympäristöä ovat pienet joet sekä kirkkaat ja mäkiset vuoristopurot. Se on luokiteltu  vaarantuneeksi lajiksi vuonna 2006.

## Ravinto ja elintavat
Italiansalakka syö ajelehtivia hyönteisiä tai muita selkärangattomia, jos niitä putoaa veden pinnalle. Laji elää 12–28 asteen lämpöisissä vesissä. Sopiva pH-arvo sille on 6,8–7,8 ja dH-arvo 8–25.

## Lähteet
Etelä-Karjalan kauppakamari

**Etelä-Karjalan kauppakamari** on Etelä-Karjalassa toimiva elinkeinoelämän järjestö, joka edistää maakunnan alueella elinkeinoelämän toimintaedellytyksiä ja valvoo elinkeinoelämän etuja.

Järjestö tekee myös aloitteita ja antaa viranomaisille lausuntoja koskien elinkeinoelämää. Se harjoittaa myös tiedotus-, julkaisu-, koulutus-, neuvonta- ja tutkimustoimintaa.

Etelä-Karjalan kauppakamarin puheenjohtajana toimii Petri Krohns, ja toimitusjohtajana Mika Peltonen

Etelä-Karjalan kauppakamari on perustettu vuonna 1940.

## Lähteet

## Aiheesta muualla
* Etelä-Karjalan kauppakamari
* Keskuskauppakamari
Nikon D5200

**Nikon D5200** on Nikonin 6. marraskuuta 2012 julkistama digitaalinen järjestelmäkamera, joka tuli Suomessa myyntiin saman vuoden joulukuussa 869 euron suositushintaan. Kamerassa on 24 megapikselin APS-C-kokoinen CMOS-kenno. Sillä pystyy ottamaan viisi kuvaa sekunnissa ja videoimaan Full HD -laadulla 60 kuvaa sekunnissa. Kamerassa on lisäksi 3,2 tuuman kääntyvä näyttö. Kameran runko painaa akun kanssa 555 grammaa.

Kameran edeltäjä on huhtikuussa 2011 julkistettu Nikon D5100 ja seuraaja lokakuussa 2013 julkistettu Nikon D5300.

## Lähteet

## Aiheesta muualla

*Nikon D5200 Nikonin sivuilla
Rauman kauppakamari

**Rauman kauppakamari** on Rauman seudulla toimiva elinkeinoelämän järjestö, joka edistää maakunnan alueella yritystoiminnan toimintaedellytyksiä, kilpailukykyä ja etuja.

Järjestö vaikuttaa myös alueensa viranomaisiin yritykselle tärkeissä asioissa, ja järjestöllä on myös muun muassa neuvonta- ja koulutuspalveluita.

Rauman kauppakamarin puheenjohtajana toimii Mika Marttila, ja toimitusjohtajana Riikka Piispa. Hän aloitti tehtävässään vuonna 2018. Rauman kauppakamari on perustettu vuonna 1981.

Rauman seutukunnassa toimii myös Satakunnan kauppakamari.

## Lähteet

## Aiheesta muualla
* Rauman kauppakamari
* Keskuskauppakamari
The Best (Michael Monroen albumi)

**The Best** on Michael Monroen kokoelma-albumi, joka julkaistiin 9. kesäkuuta 2017.
## Kappaleet
### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
### CD 2
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi: 8½ /10
* V2.fi: 

## Lähteet
Lapinlahti – Tyttären äiti

**Lapinlahti – Tyttären äiti** on vuonna 2021 ensi-iltansa saanut suomalainen draamaelokuva, jonka on käsikirjoittanut, ohjannut ja tuottanut Rax Rinnekangas.

Elokuva käsittelee äidin ja tyttären välistä suhdetta. Se sijoittuu Lapinlahden sairaalaan, vuoteen 1975, jossa psykiatrina työskentelevä Karin Aspen tapaa äitinsä Jeanetten, jota hän ei ole nähnyt yli 30 vuoteen.

## Vastaanotto
*Helsingin Sanomien* kriitikon Pertti Avolan mukaan *Lapinlahti – Tyttären äiti* on Rinnekankaan tähänastisen uran onnistuinein draamaelokuva, mutta hänen mielestään sekä dialogissa, että kerronnassa olisi paikoin parantamisen varaa. Film-o-holic.com-verkkojulkaisun Emmi Koivumäki puolestaan luonnehtii elokuvaa lämpimäksi ja eheäksi, mutta sen toteutus ei hänen mukaansa kanna elokuvan loppuun saakka.

## Lähteet
Aquilino Ribeiro

**Aquilino Ribeiro** (1885 Carregal de Tabosa, Portugali – 1963 Lissabon, Portugali) oli portugalilainen kirjailija. Hän kuvaa romaaneissaan portugalilaista maaseutua ja käyttää paikallisia ilmaisuja. Romaanien lisäksi hän kirjoitti esseitä, muistelmia ja omaelämäkerrallisia tekstejä.

## Lähteet

## Aiheesta muualla
Teatro d’ira: Vol. I

**Teatro d’ira: Vol. I** on italialaisen rockyhtye Måneskinin toinen studioalbumi, joka julkaistiin 19. maaliskuuta 2021. Albumille kuuluvat muun muassa kappaleet ”Zitti e buoni”, jolla yhtye voitti Eurovision laulukilpailun vuonna 2021, sekä niin ikään maailmanlaajuista suosiota saavuttanut ”I Wanna Be Your Slave”. Heinäkuuhun mennessä albumia oli kuunneltu suoratoistopalveluissa yli 400 miljoonaa kertaa ja sen myynti oli ylittänyt platinalevyrajan Italiassa. 

Måneskin tuotti albumin Fabrizio Ferraguzzon kanssa ja yhtye kirjoitti itse kaikki sen kappaleet.

## Kappaleet
Kaikki kappaleet säv. ja san. Damiano David, Ethan Torchio, Thomas Raggi ja Victoria De Angelis.
# 
# 
# 
# 
# 
# 
# 
# 

## Listasijoitukset

## Lähteet
Viktor Mikko Nordquist

**Viktor Mikko (Mikael) Nordquist**, 1907–1924 **Vahervuori** (27. syyskuuta 1890 Asikkala – 18. marraskuuta 1954) oli suomalainen diplomi-insinööri ja yritysjohtaja.

Nordquistin vanhemmat olivat kanavapäällikkö, vuori-insinööri Victor Aristides Nordquist ja Maria Sievänen ja puolisot vuodesta 1913 Venla Lydia Hildén (ero 1923) ja vuodesta 1924 Elvira Wilhelmina Molander. Nordquist tuli ylioppilaaksi Kuopiossa 1908 ja valmistui diplomi-insinööriksi 1914. Hän oli eri yhtiöissä toimistoinsinööri vuodesta 1913 ja Viipurin telefooni -yhtiön toimitusjohtaja 1916–1918, Rosenlew -yhtiössä hän oli voimaosaston johtaja 1919–1954, Porin voima -yhtiössä johtaja 1921–1954 ja Tyrvään voima -yhtiön toimitusjohtaja 1944–1954. Nordquist oli Suomen Sähkölaitosyhdistyksen puheenjohtaja 1939–1940 ja 1945–1954 ja hänellä oli useita muita sähköalan luottamustehtäviä. Porin kaupunginvaltuuston jäsen Nordquist oli 1930–1953 ja toimi valtuuston varapuheenjohtajana 1948–1951. Hän oli myös Porin kaupunginhallituksen jäsen. Pohjola-Norden -yhdistyksen keskushallituksen jäsen Nordquist oli 1945–1954.

Ampuja Mikko Nordquist oli Viktor Mikko Nordquistin poika ensimmäisestä avioliitosta.

## Lähteet
Paksunniemen rautatietunneli

**Paksunniemen rautatietunneli** tai **Paksuniemen rautatietunneli** on rautatietunneli Parikkalassa Karjalan radalla Parikkalan ja Säkäniemen välisellä osuudella. Tunnelin pituus on 26 metriä ja se on siten Suomen lyhyin rautatietunneli. Tunneli on valmistunut vuonna 1966 ja sen nopeusrajoitus on 140 km/h.

Liikenneviraston vuonna 2018 julkaisemassa tarveselvityksessä esitettiin Paksunniemen tunnelin muuttamista kallioleikkaukseksi, koska tunnelin poikkileikkaus rajoittaa rataosan suurimmaksi nopeudeksi 140 km/h. Kallioleikkaukseksi muuttaminen mahdollistaisi nopeuden nostamisen.

## Lähteet

## Aiheesta muualla
*Vaunut.org: Kuva Paksunniemen rautatietunnelista
Hermann Kolster

**Hermann Johannes Kolster** (22. lokakuuta 1871 Helsinki – 26. kesäkuuta 1944 Kauniainen) oli suomalainen diplomi-insinööri ja professori.

Kolsterin vanhemmat olivat insinööri, professori Rudolf Kolster vanhempi ja Emma Angelika Ohrt ja puoliso vuodesta 1903 Amalie Sophie Nicoline Ohrt (1873–1919) ja vuodesta 1922 Marianne Müller (1881–1965). Kolster tuli ylioppilaaksi Helsingissä vuonna 1898, valmistui insinööriksi 1894 ja opiskeli Hannoverissa 1895–1896. Työskenneltyään useiden eri yhtiöiden palveluksessa Suomessa ja ulkomailla hän oli Teknillisen korkeakoulun sähkötekniikan professori 1910–1938. Hän toimi lisäksi  sähkötekniikan opettajana Tekniska Läroverket -opistossa Helsingissä.

Patenttineuvos Arne Kolster oli Hermann Kolsterin poika. Lääkäri, professori Rudolf Kolster nuorempi oli Hermann Kolsterin veli. 

## Lähteet
Silk Sonic

**Silk Sonic** on yhdysvaltalainen superyhtye, jonka muodostavat Grammy-palkittu laulaja-lauluntekijä Bruno Mars ja rap-artisti Anderson .Paak. Heidän ensimmäinen singlensä ”Leave the Door Open” julkaistiin maaliskuussa 2021 ja se nousi Billboard Hot 100 -listan ensimmäiselle sijalle. Duon  esikoisalbumi, *[[An Evening with Silk Sonic]]* julkaistiin 12. marraskuuta 2021.

## Diskografia
### Studioalbumit
* *[[An Evening with Silk Sonic]]* (2021)

### Singlet
* ”Leave the Door Open” (2021)
* ”Skate” (2021)
* ”Smokin Out the Window” (2021)

## Lähteet
Believe Me

**Believe Me** -nimisiä musiikkikappaleita ovat:

* Believe Me, Julija Savitševan kappale, Venäjän edustaja Eurovision laulukilpailussa 2004
* Believe Me, Fort Minorin kappale vuodelta 2005
* Believe Me, Lordin kappale vuodelta 2021.
Alfons Willberg

**Alfons Wilhelm Willberg** (10. marraskuuta 1897 Turku – 15. elokuuta 1963 Lohja) oli suomalainen diplomi-insinööri, teollisuusneuvos ja Suomen Standardisoimisliiton pitkäaikainen johtaja.

Willbergin vanhemmat olivat liikemies Anders Wilhelm Willberg ja Anna Alvina Nissinen ja puoliso vuodesta 1930 Enni Ester Wetterstrand. Willberg tuli ylioppilaaksi Helsingissä 1917 ja valmistui diplomi-insinööriksi Zürichissä 1922. Hän toimi ensin lyhyen aikaa teollisuudessa, mutta tuli sitten Suomen Standardisoimislautakunnan sihteeriksi 1924 ja Suomen Standardisoimisliiton toimitusjohtajaksi 1947. Tästä tehtävästä hän jäi eläkkeelle vasta 1962. Sotien aikana Willberg oli valtion lisenssitoimikunnan apulaisjohtaja ja päällikkö kansanhuoltoministeriössä vuoteen 1946 asti. Hän oli myös kauppavaltuuskuntien asiantuntijajäsenenä sotien aikana ja jälkeen, esimerkiksi Suomen–Englannin kauppavaltuuskunnan jäsen 1948. Willberg oli Suomen ja Neuvostoliiton bilateraalista kauppaa varten perustetun Stalko-yhtiön toimitusjohtaja 1955. Standardoinnin kehittämiseen merkittävästi 1920-luvulta asti Suomessa vaikuttanut Willberg sai teollisuusneuvoksen arvonimen vuonna 1959.

## Lähteet

## Aiheesta muualla
* A. Willberg : Kalenteriuudistuksesta. Esitelmä pidetty Suomen Konepainajainsinööriyhdistyksen kokouksessa 20. 10. 34, Helsingin Sanomat, 30.12.1934, nro 351, s. 18, Kansalliskirjaston digitaaliset aineistot
João Ubaldo Ribeiro

**João Ubaldo Ribeiro** (1941 Itaparica, Pernambuco, Brasilia – 2014) oli brasilialainen kirjailija. Hän opiskeli Yhdysvalloissa Kalifornian yliopistossa oikeustiedettä ja valtiotieteitä. Romaani *Kersantti Getúlio* (*Sargento Getúlio*, 1971) sai kansainvälistä mainetta. Hän kirjoitti myös nuortenkirjoja.

## Palkinnot ja tunnustukset
* Camões-palkinto 2008

## Suomennetut teokset
* *Kersantti Getúlio* (*Sargento Getúlio*). Kirjailijan englannintamasta laitoksesta suom. Seppo Loponen, Helsinki: Otava 1985 
* *Sielujen orsi* (*Viva o povo brasireiro*). Kirjailijan englannintamasta laitoksesta suom. Sanna Pernu 1993. Helsinki: Otava 1993 

## Lähteet

## Aiheesta muualla
Lee Blair

**Lee Everett Blair** (1. lokakuuta 1911 Los Angeles, Kalifornia – 19. huhtikuuta 1993 Soquel, Kalifornia) oli yhdysvaltalainen kuvataiteilija ja olympiavoittaja. Hänen isoveljensä Preston Blair oli piirroshahmojen animaattori ja hänen vaimonsa Mary Blair (o.s. Robinson) muistetaan The Walt Disney Companyn animaattorina. Hän kuului New Yorkin, Kalifornian ja Yhdysvaltain vesiväritaiteilijoiden järjestöihin.

Vuonna 1932 Blair osallistui Los Angelesin olympialaisiin, joissa hän voitti kultaa vesiväritöissä ja piirroksissa teoksellaan "Rodeo".

## Lähteet
Fredrik Fredlund

**Fredrik Fredlund** on suomalainen poliitikko ja kiihdytysmoottoripyöräkuljettaja, joka edustaa seuratasolla ahvenanmaalaista Ålands Motorklubbenia (ÅMK). Fredlund edustaa omistamaansa Fredlund Motorsport kiihdytysmoottoripyörätallia. Fredlund on kaikkien aikojen menestyksekkäin eurooppalainen kiihdytysmoottoripyöräilijä ja Suomen menestyksekkäin kiihdytysurheilija.

## Moottoriurheilijana

Fredlund on kilpaillut Euroopanmestaruustasolla Pro Stock Bike -luokassa vuodesta 2007 keräten 3218 pistettä, jonka ansiosta hän on kaikkien aikojen eniten FIM Euroopanmestaruussarja pisteitä kerännyt moottoripyöräilijä ja kantaa täten titteliä "Champions' of Champions". Fredlund on voittanut Euroopan mestaruuden seitsemän kertaa, sekä sijoittunut useita kertoja sarjassa kolmen parhaan joukkoon.

## Poliitikkona
Fredlund oli edustajana Ahvenanmaan maakuntapäivillä vuosina 2015–2019 Hän edusti maakuntapäivillä Obunden Samling på Ålandia ja hänet valittiin vuonna 2015 pienimmällä äänimäärällä. Hän erosi myöhemmin puolueryhmästään. 

## Yksityiselämä
Joulukuussa 2016 poliisi sai ilmoituksen, jonka mukaan Fredlund pahoinpiteli ja uhkaili naista Maarianhaminassa sijaitsevassa asunnossa. Tapaus eteni käräjäoikeuteen, jossa Fredlund tuomittiin 75 päivän ehdolliseen vankeuteen entisen kumppaninsa pahoinpitelystä. Tuomiosta valitettiin hovioikeuteen. Turun hovioikeus vahvisti Ahvenanmaan käräjäoikeuden tuomion pahoinpitelystä syyskuussa 2019.

## Lähteet
* http://www.eurodragster.com/news/20points/championschampions/fim_analysis.htm
* http://www.drdb.eu/pbdrv.asp?drv=144
Oskar Robert Marjanen

**Oskar Robert Marjanen** (11. huhtikuuta 1875 Pori – 8. toukokuuta 1927 Helsinki oli suomalainen toimittaja ja kirjapainonomistaja.

*[[Åbo Tidning]]in* kirjapainossa työskennellyt Marjanen osti vuonna 1897 osuuden *[[Uudenkaupungin Sanomat|Uudenkaupungin Sanomista]]* ja osallistui sen toimittamiseen. Vuosina 1899–1901 hän oli *[[Itä-Karjala (Käkisalmi)|Itä-Karjalan]]* toimittajana Käkisalmessa, sen jälkeen *[[Uusi Aura|Uuden Auran]]* kirjeenvaihtajana Ruotsissa ja vuosina 1904–1909 *[[Savo (sanomalehti)|Savon]]* jatkajaksi perustetun *Otavan* toimitussihteerinä Kuopiossa.

Vuonna 1909 Marjanen osti konkurssiin menneen *[[Lahden Lehti|Lahden Lehden]]* kirjapanon ja ryhtyi julkaisemaan *[[Lahden Sanomat|Lahden Sanomia]]*, josta sittemmin kehittyi *[[Etelä-Suomen Sanomat]]*. Marjanen työskenteli lehtien pää- ja vastaavana toimittajana, mutta teki vararikon vuonna 1914. Hän oli sen jälkeen *[[Lounais-Suomen Maatalouslehti|Lounais-Suomen Maatalouslehden]]* vastaavana toimittajana Turussa ja *[[Etelä-Savo (sanomalehti)|Etelä-Savon]]* päätoimittajana Lappeenrannassa vuosina 1919–1922. Myöhemmin hän työskenteli vapaana toimittajana Helsingissä avustaen varsinkin *[[Iltalehti (1919–1930)|Iltalehteä]]*.

Marjasen veli Viktor August Marjanen oli myös toimittaja.

## Lähteet
Tinalasite

**Tinalasite** on keramiikan valmistuksessa käytetty lasite, joka pohjautuu lyijylasitteeseen. Se on valkoinen, kiiltävä ja läpinäkymätön. Tinalasitusta on käytetty mm. fajanssin ja majolikan lasittamiseen, sekä saniteettiposliineissa.

## Historiaa
Varhaisimmat tinalasitetut keramiikkaesineet tehtiin nähtävästi nykyisen Irakin alueella 700-luvulla. Mesopotamiasta ne levisivät Egyptiin 900-luvulla, ja sieltä muslimien hallitsemaan Andalusiaan. 1200-luvulla tinalasitteet levisivät Mallorcan kautta Italiaan, minkä takia tinalasitettuja esineitä kutsuttiin Italiassa nimellä *"majolica"* Mallorcan mukaan. Italiasta tekniikka levisi muualle Eurooppaan, ja mm. Hollannin Delftissä ja Englannissa valmistettiin runsaasti tinalasitettua keramiikkaa.

1700-luvun loppupuolella posliinin halpeneminen ja Englannissa kehitetty kermatavara (*creamware*) johtivat tinalasitetun käyttökeramiikan tuotannon romahdukseen. Tinalasitusta on käytetty paljon koriste-esineiden ja kaakelien, esim. azulejo-laattojen valmistuksessa.

Nykyään tinalasitusta on käytetty (usein yhdessä zirkoniumin kanssa) saniteettiesineiden (pesualtaat, WC-pöntöt ym.) lasitteena.

## Prosessi

Tinalasitteissa käytetään tinadioksidia (SnO2). Hienojakoinen tinaoksidi on lasitteessa suspensiona, sirottaen ja absorboiden valoa. Mitä lähempänä tinaoksidipartikkelien koko on näkyvän valon aallonpituutta (n. 100-1000 nm), sitä läpinäkymättömämpi lasitteesta tulee. Korkeampi polttolämpötila johtaa tinaoksidin sulamiseen, jolloin lasitteesta tulee läpikuultavampi; toisaalta lasitteen lyijy kannustaa tinaoksidin uudelleenkiteytymiseen, mikä johtaa opaakimpaan lopputulokseen.

## Lähteet
Geely BMA -pohjalevy

**Geely BMA -pohjalevy** (*B-segment Modular Architecture*) on Geelyn pienehköjä automalleja varten kehittämä modulaarinen pohjalevy. Toisin kuin suuremmissa malleissa käytetty CMA-pohjalevy, joka on kehitetty yhteistyössä Volvon kanssa, BMA on kokonaan Geelyn omaa suunnittelua.

## Mallit

* Geely Binrui (2018–)
* Geely Binyue (2018–)
* Geely Emgrand (SS11) (2021–)
* Geely Icon (2020–)
* Lynk & Co 06 (2020–)
* Proton X50 (2020–)

## Lähteet
Leave the Door Open

**Leave the Door Open** on Bruno Marsin ja Anderson .Paakin muodostaman superyhtye Silk Sonicin kappale, joka julkaistiin 5. maaliskuuta 2021 ensimmäisenä singlenä duon esikoisalbumilta *[[An Evening with Silk Sonic]]*. Kappale saavutti singlelistan kärjen Yhdysvalloissa ja sijoittui 20 parhaan joukkoon myös Isossa-Britanniassa. Suomessa single nousi parhaimmillaan radiolistan sijalle 20. Singlen myynti ylitti tuplaplatinalevyrajan Yhdysvalloissa vuoden 2021 elokuussa.

Kappaleen ovat kirjoittaneet Brandon Anderson, Dernst ”D’Mile” Emile II, Bruno Mars ja Brody Brown. Sen tuottivat Bruno Mars ja D’Mile.

Vuoden 2022 Grammy-gaalassa ”Leave the Door Open” voitti vuoden levytyksen, vuoden laulun, parhaan R&B-esityksen ja parhaan R&B-kappaleen palkinnot.

## Lähteet

## Aiheesta muualla
*
Ilana

**Ilana** on naisen etunimi. Se on uusi juutalainen nimi, joka tulee heprean kielestä ja merkitsee ’puuta’.

Ilana-nimeä käytetään myös Suomessa. Digi- ja väestötietoviraston mukaan se on joulukuuhun 2024 mennessä ollut etunimenä noin 180 naisella.

## Tunnettuja Ilanoja
* Ilana Cicurel (s. 1972), ranskalainen poliitikko
* Ilana Kratysh (s. 1990), israelilainen painija
* Ilana Shmueli (1924–2011), israelilainen kirjailija

## Kuvitteellisia Ilanoja
*Ilana Verdansky, hahmo televisiosarjassa *[[Lost]]*

## Lähteet
Štš-216

**Štš-216** () oli Neuvostoliiton laivaston Štšuka-luokan sukellusvene.

## Valmistus

Alus tilattiin Nikolajevista 61 kommunan telakalta, missä köli laskettiin 1939. Alus laskettiin vesille 1940 ja otettiin palvelukseen heinäkuussa 1941.

## Palvelus
Alus upotettiin 17. helmikuuta 1944.

## Lähteet
*
* 
*
*

### Viitteet
Willberg

**Willberg** tai **Villberg** on muun muassa seuraavien suomalaisten henkilöiden sukunimi:

* Alfons Willberg (1897–1963), diplomi-insinööri, teollisuusneuvos ja Suomen Standardoimisliiton johtaja
* Atte Willberg (1884–1935), arkkitehti
* Ernst Willberg (1902–1962), liikemies ja salakuljettaja
* Hellen Willberg (s. 1967), näyttelijä
* Kauno Villberg (1935–2024), näyttelijä
* Kirsti Willberg (s. 1957), sanoittaja
* Matias Villberg (s. 1991), radiojuontaja ja toimittaja
* Pepe Willberg (s. 1946), laulaja ja säveltäjä
* Sue Willberg, näyttelijä
* Tommy Willberg (s. 2004), jääkiekkoilija.
Percy Crosby

**Percy Lee Crosby** (8. joulukuuta 1891 Brooklyn New York – 8. joulukuuta 1964 Kings Park New York) oli yhdysvaltalainen kuvataiteilija, sarjakuvapiirtäjä ja olympiamitalisti. Hänen tunnetuimpia sarjakuvatöitään ovat muun muassa *[[Skippy (sarjakuva)|Skippy]]* ja *Between Shots*. Vuonna 1931 Paramount Pictures teki Skippysta oikeilla näyttelijöillä varustetun elokuvan *[[Papan poika seikkailemassa]]*, jonka ohjasi Norman Taurog ja pääosaa näytteli Jackie Cooper.. Taurog voitti elokuvallaan Oscar-palkinnon. 

 
Crosby osallistui vuoden 1932 Los Angelesin olympialaisiin, joissa hänet palkittiin hopeamitalilla vesiväritöissä ja piirroksissa teoksellaan "Jackknife".

Crosby lopetti Skippyn piirtämisen vuonna 1945, minkä jälkeen hän ajautui riitoihin tekijänoikeuksista elintarvikeyrityksen kanssa (yritys käytti Skippya tuotemerkissään) ja verottajan kanssa maksamattomista veroista. Uransa aikana Crosby oli toiminut piirtäjän työssään myös propagandan välittäjänä, minkä seurauksena hän oli kritisoinut Yhdysvaltain presidentti Franklin D. Rooseveltia, ammattiliittoja sekä kommunismia. Crosbyn mielentila järkkyi ja hän joutui psykiatriseen hoitoon, missä hän vietti viimeiset elinvuotensa.

## Lähteet

## Aiheesta muualla
SEAT León (2012)

**SEAT León Typ 5F** on SEAT Leónin kolmannen sukupolven malli, jota valmistettiin vuosina 2012–2020.

## SEAT León Typ 5F (2012–2020)

Kolmannen sukupolven León esiteltiin Pariisin autonäyttelyssä syksyllä 2012, ja se perustuu muun muassa Volkswagen Golf VII:n, Audi A3:n ja Škoda Octavian tavoin Volkswagen Groupin modulaariselle MQB-pohjalevyrakenteelle. Täysin uusia korimalleja León-mallistossa olivat Geneven autonäyttelyssä keväällä 2013 esitelty kolmiovinen SC ja farmarimalli ST, joka esiteltiin Frankfurtissa samana syksynä.

Vuoden 2012 Euro NCAP -kolaritestistä León sai tulokseksi täydet viisi tähteä. 

Bensiinimoottoreina olivat aluksi 1,2 TSI (85/105&nbsp;hv) ja 1,4 TSI (122/140&nbsp;hv), dieselmoottoreina 1,6 TDI (90/105&nbsp;hv) ja 2,0 TDI (150&nbsp;hv). Keväällä 2013 tulivat 1,8 TSI (180&nbsp;hv) ja 2,0-litraisen dieselin 184-hevosvoimainen versio, samana syksynä myös 1,6 TDI:n 110-hevosvoimainen versio. 

Keväällä 2014 esiteltiin kaksi urheilullista mallia, Cupra 265 ja Cupra 280. Molempien moottorina on 2,0 TSI, jonka teholukema on mallinimen numeron mukainen. Samaan aikaan suurempitehoisen 1,2 TSI:n teho kasvoi 110 hevosvoimaan ja pienempitehoisemman 1,4 TSI:n 125 hevosvoimaan. 140-hevosvoimaisen 1,4 TSI:n teho nousi 150 hevosvoimaan ja se sai sylinterien lepuutustoiminnon (ACT). Uutena moottorina oli maakaasua polttoaineenaan käyttävä 1,4 TGI (110&nbsp;hv). 

Pariisin autonäyttelyssä syksyllä 2014 esiteltiin farmarimallista maastokelpoisempi X-Perience-malli, jossa on neliveto ja 15 millimetriä korotettu alusta. 

Keväällä 2015 esiteltiin uutena moottorina kolmesylinterinen 1,0 TSI (115&nbsp;hv). 1,6 TDI:n ainoaksi tehovaihtoehdoksi jäi 110-hevosvoimainen. Vuoden lopulla Cupra 280:n korvasi Cupra 290, jossa tehoa on mallinimen mukaisesti 10 hevosvoimaa enemmän. 

Vuoden 2016 lopulla León sai muun muassa aiempaa leveämmän etusäleikön. 1,6 TDI:n teho nousi 115 hevosvoimaan. 

Cupra 265 ja Cupra 290 korvattiin vuoden 2017 alussa uudella Cupra 300 -mallilla. Sen rinnalle esiteltiin saman vuoden syksyllä Frankfurtin autonäyttelyssä Cupra R, jossa moottorin teho on 310 hevosvoimaa. Malli oli tehokkain SEATin valmistama katulaillinen auto, ja sitä valmistettiin 799 kappaleen erikoiserä.

## Lähteet

## Aiheesta muualla
Pohjois-Atlantin sopimus

**Pohjois-Atlantin sopimus** (, ) eli niin sanottu **Washingtonin sopimus** on Washington DC:ssä 4. huhtikuuta 1949 allekirjoitettu Naton peruskirja. Sopimus perustuu Yhdistyneiden kansakuntien (YK) peruskirjan 51 artiklaan oikeudesta yhteiseen puolustautumiseen.

Pohjois-Atlantin sopimuksen allekirjoittavat ovat vahvistaneet sitoutuvansa YK:n peruskirjan tarkoituksiin ja periaatteisiin. Naton tavoite on taata jäsentensä vapaus ja turvallisuus poliittisin ja sotilaallisin keinoin. Sopimuksessa on yhteensä 14 artiklaa.

## Allekirjoittajat
### Perustajajäsenet
*  – allekirjoittajat ulkoministeri Dirk Stikker ja suurlähettiläs Eelco van Kleffens
*  – allekirjoittajat pääministeri ja ulkoministeri Paul-Henri Spaak ja suurlähettiläs Robert Silvercruys
*  – allekirjoittajat ulkoministeri Bjarni Benediktsson ja suurlähettiläs Thor Thors
*  – allekirjoittajat ulkoministeri Carlo Sforza ja suurlähettiläs Alberto Tarchiani
*  – allekirjoittajat ulkoministeri Lester B. Pearson ja suurlähettiläs H. H. Wrong
*  – allekirjoittajat ulkoministeri Joseph Bech ja suurlähettiläs Hugues Le Gallais
*  – allekirjoittajat ulkoministeri Halvard Lange ja suurlähettiläs Wilhelm von Munthe af Morgenstierne
*  – allekirjoittajat ulkoministeri José Caeiro da Mata ja suurlähettiläs Pedro Teotónio Pereira
*  – allekirjoittajat ulkoministeri Robert Schuman ja suurlähettiläs Henri Bonnet
*  – allekirjoittajat ulkoministeri Gustav Rasmussen ja suurlähettiläs Henrik Kauffmann
*  – allekirjoittajat ulkoministeri Ernest Bevin ja suurlähettiläs Oliver Franks, Baron Franks
*  – allekirjoittaja ulkoministeri Dean Acheson

### Myöhemmin liittyneet

## Lähteet

## Aiheesta muualla
Henry Handel Richardson

**Henry Handel Richardson**, oikea nimi **Ethel F. L. Robertson**, (1870 Melbourne, Victoria, Australia  – 1946 Fairlight, Sussex, Britannia) oli australialainen kirjailija.

Richardson opiskeli vuodesta 1888 Leipzigissa musiikkia. Hän mutti 1904 Lontooseen. Hänen puolisonsa oli brittiläinen kirjallisuushistorioitsija J. G. Robertson. Monissa hänen teoksissaan on yhtenä aineksena musiikki. Romaanitrilogia *The Fortunes of Richard Mahony* pohjautuu hänen kultakuumeen aikoihin Australiaan muuttaneen isänsä elämään. Richardson aloitti myös muistelmat, mutta teos jäi kesken.

## Lähteet

## Aiheesta muualla
Štš-327

**Štš-327** () oli Neuvostoliiton Itämeren laivaston dieselkäyttöinen Štšuka-luokan sukellusvene.

## Valmistus

Alus tilattiin Leningradista Itämeren telakalta, missä köli laskettiin 17. joulukuuta 1934. Alus laskettiin vesille 27. huhtikuuta 1935 ja otettiin palvelukseen 5. joulukuuta 1937.

## Palvelus
Alus siirrettiin kesäkuussa 1939 Neuvostoliiton pohjoiseen laivastoon, jossa se nimettiin uudelleen *Štš-423:ksi*. Alus nimettiin lokakuussa 1940 ''Štš-139:ksi" ja poistettiin alusluettelosta 1940-luvun lopulla.

## Lähteet
*
*
* 
*

### Viitteet
Gunnar Emil Bonsdorff

**Gunnar Emil Bonsdorff** (16. maaliskuuta 1877 Turku – 25. helmikuuta 1943 Helsinki) oli suomalainen diplomi-insinööri ja yritysjohtaja.

Bonsdorffin vanhemmat olivat kollegiasessori, lääkäri Erik Johan Emil Bonsdorff ja Hedvig Emilia Rotkirch ja puoliso vuodesta 1908 Sigrid (Syssy) Linnea Rose Marie Bergqvist. Vuonna 1896 Helsingissä ylioppilaaksi tullut Bonsdorff valmistui diplomi-insinööriksi 1900. Valmistuttuaan hän toimi Kankaan paperitehtaan insinöörinä 1900–1901, teki opintomatkan Wieniin ja työskenteli sitten Saksassa ja Yhdysvalloissa vuoteen 1904. Bonsdorff oli Valkeakosken paperitehtaan insinööri 1904–1905, paperitehtaan johtaja Ranskassa 1905–1906, Nokian teknillinen johtaja 1906–1918 ja toimeenpaneva johtaja 1918–1919 ja Kymi-yhtiön teknillinen johtaja vuodesta 1919. Hänellä oli myös useita alansa luottamustoimia, kuten Suomen vesivoimayhdistyksen puheenjohtajuus. Nokian suojeluskunnan päällikkönä Bonsdorff toimi 1918 ja myöhemmin vielä rahastonhoitajana.

## Lähteet
Ukrainan naisten lentopallomaajoukkue

**Ukrainan naisten lentopallomaajoukkue** edustaa Ukrainaa naisten arvokilpailuissa ja kansainvälisissä lentopallokilpailuissa. Se on saavuttanut Euroopan-mestaruuskilpailuissa yhden pronssin ja voittanut Euroopan liigan kerran.

Ukraina pelasi maailmanmestaruuskilpailuissa 1994 ja olympialaisissa 1996, joissa molemmissa se jäi kahdeksan parhaan ulkopuolelle. Ensimmäisissä Euroopan-mestaruuskilpailuissaan 1993 se saavutti pronssia. Se voitti kaikki viisi alkulohko-otteluaan, hävisi välierissä Tšekkoslovakialle 2–3 (viimeinen erä 20–22) ja voitti pronssiottelussa Italian 3–1. Tämän jälkeen Ukraina on sijoittunut EM-kilpailuissa parhaimmillaan neljänneksi vuonna 2001.

Ukraina voitti vuonna 2017 Euroopan liigan. Se voitti kaksiosaisessa loppuottelussa Suomen sekä vieras- että kotiottelussa eräluvuin 3–1.

## Lähteet
SEAT León (2020)

**SEAT León Typ KL** on SEAT Leónin neljännen sukupolven malli, jota on valmistettu vuodesta 2020 lähtien.

## SEAT León Typ KL (2020–)

Neljännen sukupolven León esiteltiin tammikuussa 2020. Se perustuu samalle MQB-pohjalevylle kuin edeltäjänsä, mutta kasvoi kokoa 90 millimetriä kokonaispituudeltaan ja 50 millimetriä akseliväliltään.

Vuoden 2020 Euro NCAP -kolaritestistä León sai tulokseksi täydet viisi tähteä.

Bensiinimoottorivalikoimassa ovat kolmesylinterinen 1,0-litrainen (109&nbsp;hv) sekä nelisylinteriset 1,5- (128/148&nbsp;hv) ja 2,0-litraiset (187&nbsp;hv), jotka ovat kaikki turboahdettuja. 1,0- ja 1,5-litraiset ovat saatavana kevythybridijärjestelmällä varustettuna. Lisäksi on ladattava hybridimalli 1,4-litraisella bensiinimoottorilla. Dieselmoottori on 2,0-litrainen (113/148&nbsp;hv). Urheilullinen Cupra León on valittavana joko 1,4-litraisena ladattavana hybridimallina, jossa bensiinimoottorin ja sähkömoottorin yhteisteho on 245 hevosvoimaa, tai 2,0 TSI (245/300/310&nbsp;hv) -bensiinimoottorilla. Tehokkain malliversio on saatavana ainoastaan nelivetoisena ja farmarikorisena.

## Lähteet

## Aiheesta muualla
Columbine (Colorado)

**Columbine** on kunnallishallinnoton alue ja väestönlaskennallinen asuinpaikka (CDP) Jeffersonin ja Arapahoen piirikunnissa Coloradon osavaltiossa Yhdysvalloissa. Sen väkiluku oli vuoden  väestönlaskennassa 25&nbsp;229. 

Columbinen koulusurma tapahtui paikkakunnassa 20. huhtikuuta 1999. 

## Väestö
Paikkakunnan asukkaista 93,51 prosenttia on valkoisia, 1,94 prosenttia aasialaisia, 0,65 prosenttia afroamerikkalaisia ja 0,40 prosenttia intiaaneja. 1,41 prosenttia asukkaista kuuluvat muihin etnisiin ryhmiin. 1,04 prosenttia asukkaista eivät ole Yhdysvaltain kansalaisia. Paikkakunnan väestön keski-ikä on 43,4 vuotta.

## Lähteet
### Viitteet

## Aiheesta muualla
*Jeffersonin piirikunnan verkkosivut
*Jeffco Public Schools
*Columbine High School
*Arapahoen piirikunnan verkkosivut
*Littleton Public Schools
Afganistanin islamilainen emiraatti

**Afganistanin islamilainen emiraatti** voi tarkoittaa:

* Afganistanin islamilainen emiraatti (1996–2001) — Talibanin johtama Afganistania vuosina 1996–2001 hallinnut valtio
* Afganistan (2021–Nykyhetki)— Etelä-Aasiassa sijaitseva tosiasiallisesti Talibanin toimitusministeristön hallitsema maa.
Gerhard Westermann

**Gerhardus "Gerhard/Gerard" Bernardus Josephus Westermann**, taiteilijanimi **Johs Labasky**, (25. joulukuuta 1880 Leeuwarden – 3. helmikuuta 1971 Amsterdam) oli alankomaalainen kuvataiteilija. 

Westermann osallistui vuoden 1932 Los Angelesin olympialaisiin, joissa hän voitti pronssia vesiväritöissä ja piirroksissa teoksestaan "Horseman". Hän käytti myös taiteilijanimeä Johs Labasky.

## Lähteet
M-71 (1934)

**M-71** oli Neuvostoliiton laivaston M-luokan sukellusvene.

## Valmistus

Alus tilattiin Leningradista A. A. Ždanovin telakalta, missä köli laskettiin 10. maaliskuuta 1934. Alus laskettiin vesille 31. joulukuuta ja otettiin palvelukseen 24. elokuuta 1935.

## Palvelus
Saksan hyökätessä Neuvostoliittoon alus kuului Liepājaan sijoitettuun kapteeniluutnantti S. I. Matvejevin komentamaan 1. sukellusveneprikaatin 4. divisioonaan päällikkönään kapteeniluutnantti L. N. Kostylev. Sukellusvene oli huollettavana Tosmare-telakalla. Alus päätettiin räjäyttää, jottei se jäisi vihollisen haltuun. Aluksen miehistö räjäytti veneen 23. kesäkuuta 1941.

## Lähteet
*
* 
*
*

### Viitteet
Marc Duez

**Marc Duez** (s. 18. huhtikuuta 1957) on belgialainen ralli- ja rata-autoilija ja kolminkertainen Belgian rallimestari. Duez on urallaan osallistunut 27 MM-ralliin. Vuosina 1986–1989 hän kilpaili Prodriven A-ryhmän BMW:lla ja tämän jälkeen 1990 FINA Rally Teamin Ford Sierra Cosworthilla. Kaudelle 1991 kalustoksi vaihtui Toyota Celica. Tämän jälkeen Duez ajoi muutaman vuoden yksityiskuljettajana kunnes sai kiinnityksen Seat Sportin tehdasteamiin kaudelle 1998. Alkukaudesta kalustona oli etuvetoinen Seat Ibiza Kit Car kunnes San Remon ja Australian MM-ralleihin Duez sai alleen tehdasteamin Seat Cordoba WRC:n. Kaudella 1999 Duez kilpaili Seat Sport Belgian nimissä ralliautoilun EM-sarjassa ja sen ohella N-ryhmän Mitsubishilla Monte Carlon MM-rallissa.

Viime vuosina Duez on ajanut Belgian kansallisia kilpailuita ja niiden ohessa kilpaillut FIA:n RGT-Cupissa Porschella ja 2021 Ypresin rallissa Alpinella.

## Saavutukset
* Belgian rallimestaruus 1982, 1989, 1990
* Paras sijoitus MM-rallissa 4. (Korsikan ralli 1991)
* Spa:n 24h kisan voitto 1997 ja 1998
* Zolderin 24h kisan voitto 2000
* Le Mansin 24h kisan 3. sija 1989

## Lähteet

## Aiheesta muualla
* https://www.driverdb.com/drivers/marc-duez/
M-73 (1935)

**M-73** oli Neuvostoliiton laivaston M-luokan sukellusvene.

## Valmistus

Alus tilattiin Leningradista A. A. Ždanovin telakalta, missä köli laskettiin 10. maaliskuuta 1934. Alus laskettiin vesille 5. tammikuuta 1935 ja otettiin palvelukseen 24. elokuuta 1935.

## Palvelus
Saksan hyökätessä Neuvostoliittoon alus kuului N. K. Mohovin komentamaan koulutusprikaatin 9. divisioonaan. Sukellusvene oli huollettavana Kronstadtissa ja varastoitiin elokuussa 1941, jolloin miehistö siirrettiin merijalkaväkeen. 

Alus on romutettu.

## Lähteet
*
* 
*
*

### Viitteet
M-77 (1935)

**M-77** oli Neuvostoliiton laivaston M-luokan sukellusvene.

## Valmistus

Alus tilattiin Leningradista A. A. Ždanovin telakalta, missä köli laskettiin 10. maaliskuuta 1934. Alus laskettiin vesille 2. syyskuuta 1935 ja otettiin palvelukseen 19. kesäkuuta 1936.

## Palvelus
Saksan hyökätessä Neuvostoliittoon alus kuului Liepājaan sijoitettuun kapteeniluutnantti S. I. Matvejevin komentamaan 1. sukellusveneprikaatin 4. divisioonaan päällikkönään yliluutnantti N. A. Hljupin. Alus lähti 23. kesäkuuta 1941 merelle, kun se joutui hieman myöhemmin Ventspilsin lähistöllä ilmahyökkäykseen. Alus sukelsi ja nousi pintaan lataamaan akkuja sekä jatkamaan matkaansa Ust-Dvinskiin, jonne se saapui 24. kesäkuuta. Alus siirrettiin 27. kesäkuuta – 6. heinäkuuta Kuivastun, Paldiskin ja Rohukülan kautta Triigiin, mistä se lähti 15. heinäkuuta ensimmäiselle sotaretkelleen Pärnun edustalle. Alus palasi 20. heinäkuuta Triigiin, mistä se siirrettiin 20.-24. heinäkuuta Tallinnan kautta huollettavaksi Kronstadtiin. Aluksen päällikön passiivisuus sotaretkellä oli syynä vapauttaa hänet tehtävistään.

Alus lähti 13. syyskuuta Kronstadtista toiselle sotaretkelleen uuden päällikön kapteeniluutnantti I. N. Kostylevin komennossa. Seuraavana päivänä alus saapui Somerin edustalla olevalle toiminta-alueelleen, jossa sen tuli estää Someria tulittavien Suomen laivaston alusten toiminta. Alus siirtyi 15. syyskuuta korjaamaan havaittuja vikoja Lavansaareen, mistä se lähti paluumatkalle seuraavana aamuna. Alus joutui Saksan ilmavoimien lentokoneen hyökkäyksen maaliksi, mutta se selvisi siitä saapuen Kronstadtiin 17. syyskuuta. Alus siirrettiin 28. syyskuuta Leningradiin.

Alus siirrettiin kesäkuussa 1943 Laatokalle, mistä se palautettiin Itämerelle elokuussa 1944.

## Lähteet
*
* 
*
*

### Viitteet
Nehuén Pérez

**Patricio Nehuén Pérez** (s. 24. kesäkuuta 2000 Hurlingham, Argentiina) on argentiinalainen jalkapalloilija. Hän edustaa Portugalin pääsarjassa pelaavaa Portoa lainalla italialaisseura Udinesesta. Pérez on pelipaikaltaan keskuspuolustaja.

## Seurajoukkueura
Pérezin ensimmäinen ammattilaisjoukkue oli buenosaireslainen Argentinos Juniors, josta hän siirtyi kesällä 2018 espanjalaisseura Atlético Madridiin kuusivuotisella sopimuksella. Hän pelasi neljä kautta lainasopimuksella muissa seuroissa, kauden 2021–2022 Udinesessa. Kesällä 2022 hän siirtyi Udinesen omistukseen.

## Maajoukkueura
Pérez on edustanut Argentinaa eri ikäluokissa alle 17-vuotiaiden maajoukkueesta alkaen. Hän pelasi kesällä 2021 järjestetyissä Tokion olympialaisissa täydet minuutit Argentiinan kaikissa kolmessa ottelussa. Hän pelasi Argentiinan A-maajoukkueessa ensimmäisen kerran syyskuussa 2022 ystävyysottelussa Hondurasia vastaan.

## Lähteet
M-78 (1935)

**M-78** oli Neuvostoliiton laivaston M-luokan sukellusvene.

## Valmistus

Alus tilattiin Leningradista A. A. Ždanovin telakalta, missä köli laskettiin 20. maaliskuuta 1934. Alus laskettiin vesille 21. maaliskuuta 1935 ja otettiin palvelukseen 19. kesäkuuta 1936.

## Palvelus
Saksan hyökätessä Neuvostoliittoon alus oli Liepājassa kapteeniluutnantti S. I. Matvejevin komentamassa 1. sukellusveneprikaatin 4. divisioonassa päällikkönään yliluutnantti D. L. Ševtšenko. Se lähti 23. kesäkuuta 1941 merelle Saksan maavoimien lähetessä laivastotukikohtaa. Ventspilsin tasalla ilmahyökkäys pakotti veneen sukeltamaan.  Pintaan noustessa Saksan laivaston sukellusvene *U-144* laukaisemat torpedot upottivat aluksen. Hylky löydettiin 1999 Ventspilsin majakan luoteispuolelta.

## Lähteet
*
* 
*
*

### Viitteet
Nukleopatra

**Nukleopatra** on englantilaisen Dead or Alive -yhtyeen vuonna 1995 julkaistu studioalbumi. Albumi julkaistiin alun perin Japanissa. Albumi sai vuosina 1996-1998 julkaisun kahdeksassa muussa maassa. Uudet julkaisut sisältivät uusia kansia ja kappalelistoja. Yhtyeen alkuperämaassa Isossa-Britanniassa albumi sai virallisen julkaisun vasta vuonna 2016, kun se sisällytettiin yhtyeen ”*Sophisticated Boom Box MMXVI*”-kokoelmalle. Albumi sai ensimmäisen virallisen vinyylijulkaisun alkuperäisellä kappalelistallaan 26. kesäkuuta 2020.
## Kappaleet
Albumin kappaleet ”Unhappy Birthday” ja ”Gone Too Long” ovat uusintaversiot yhtyeen vuonna 1990 julkaistun ”*[[Fan the Flame (Part 1)]]*”-albumin kappaleista ”Unhappy Birthday” ja ”Gone 2 Long”. ”Rebel Rebel” on cover-kappale David Bowien samannimisestä kappaleesta.
## Kappalelista
### Alkuperäinen, [[Japani]] - [[CD-levy|CD]] 1995

### [[Australia]] - CD 1996

### [[Yhdysvallat]] - CD 1998

### Invincible-versio, 2020

## Listasijoitukset

## Lähteet

## Aiheesta muualla
*